Апраўданымі і апраўдальнымі, а таксама, канечне, арганічнымі ў тарашкевіцкім перакладзе бачацца словазлучэньні і словы накшталт “латва”, “праве”, “збыт”, “палюбляць”, “зноў а зноў”. Як ні дзіўна, але пасьля Я. Коласа і М. Зарэцкага сяньня мала хто імкнецца ўжываць гэтыя адметныя словы (латва, праве). Цікавым здабыткам зьяўляюцца ў перакладзе некаторыя дыялектызмы: пеляна, напрыклад (“пакласьці галаву на пеляну”, то бок, на грудзі).